אליפות אירופה בשחמט 2015

אליפות אירופה בשחמט לשנת 2015 הייתה הפעם ה-16 שבה התקיימה אליפות אירופה בשחמט. בתחרות שנערכה במלון רמדה בירושלים בין התאריכים 23 בפברואר - 8 במרץ 2015, השתתפו 250 שחמטאים מ-33 מדינות, כמחציתם רבי-אמנים, והיא התנהלה בשיטה השווייצרית ב-11 סיבובים. התחרות הסתיימה בניצחונו של רב-אמן הרוסי יבגני נאייר, שצבר 8.5 נקודות מ-11 אפשריות. אחריו סיימו, לפי הסדר, רבי-האמנים הבאים: הצ'כי דויד נבארה, הפולני מטאוש בארטל והרוסי דניס חיסמאטולין (אנ'), שצברו 8 נקודות כל אחד. עם המעפילים לגביע העולם 2015, שנערך בבאקו, נמנו שלושה רבי-אמנים ישראלים שצברו 7.5 נקודות כל אחד: איליה סמירין, מקסים רודשטיין ותמיר נבאתי. אליפות אירופה בשחמט 2015 הייתה מהתחרויות החזקות ורבות המשתתפים שהתקיימו בישראל מאז ומעולם, בנוסף להיותה אחת מתחרויות השחמט החשובות בעולם שנערכו בשנת 2015 והפעם הראשונה בה נערכה אליפות אירופה בישראל (שמשויכת לאירופה בשחמט, כמו בתחומי ספורט אחרים). בהיותה תחרות פתוחה היא אפשרה לישראלים רבים, בעיקר לצעירים רבים שביניהם, הזדמנות נדירה לשחק למול ולצד שחמטאים מהחזקים באירופה. בנוסף, התחרות הייתה אחד ממסלולי העפלה לגביע העולם בשחמט (שנערך בבאקו בספטמבר-אוקטובר 2015) - העפילו אליו 23 המסיימים במקומות הראשונים (לא כולל אלו שהבטיחו את מקומם בגמר גביע העולם קודם לכן דרך מסלול העפלה אחר, שפינו מקום לבאים בתור בדירוג הסופי בתחרות). לציון האירוע הנפיק השירות הבולאי בול מיוחד. את התחרות במלון רמדה אירחו עיריית ירושלים והאיגוד הישראלי לשחמט (בראשות יושב הראש משה שלו, שיזם את הבאת התחרות לירושלים) והיא נערכה בחסות איגוד השחמט האירופי (ECU).ראש מנהלת התחרות היה עמירם קפלן, ומנהל התחרות רמי טל. בראש צוות השופטים עמד השופט הבינלאומי אלמוג בורשטיין (ששימש גם כסגן השופט הראשי באליפות העולם בשחמט 2013) בסיוע סגנו, השופט הבינלאומי אשוט ורדפטיאן מארמניה (שהוא גם יו"ר ועדת החוקה של פיד"ה). עם השופטים הנוספים נמנו השופטים הבינלאומיים הישראלים ויקטור גלטמן, אלון שולמן ומרדכי שורק וכן רב-אמן רם סופר. המשחקים הועברו בשידור ישיר באינטרנט, מלווים בפרשנות אלוף ישראל ל-1984 אלון גרינפלד ורב-אמן רונן הר צבי (שהוחלף באחד מימי התחרות על ידי אלוף ישראל ב-2000 ושיאן גינס לשעבר, אליק גרשון). דובר התחרות, שסיקר את התחרות באתרי שחמט בישראל ומחוצה לה, היה האמן הבינלאומי יוחנן אפק. טקס הפתיחה בהנחיית ליאור סושרד התקיים ב-23 בפברואר 2015 בהשתתפות ראש עיריית ירושלים ניר ברקת, שרת התרבות לימור לבנת, נשיא איגוד השחמט ושופט העליון בדימוס, תיאודור אור, יושב ראש מפעל הפיס, עוזי דיין וחבר הכנסת ניסן סלומינסקי, שתמך בגיוס משאבים לקיום האליפות בישראל. חבר כנסת נוסף שהתארח באליפות ונתן את הגונג לסיבוב האחרון היה זאב אלקין. ראש הממשלה, בנימין נתניהו, שלח מכתב ברכה למשתתפי התחרות ומארגניה."בדברי ברכה ובחלוקת הפרסים הכספיים בטקס הסיום, שנערך ב-8 במרץ 2015, התכבדו נשיא איגוד השחמט האירופי, הגאורגי זוראב אזמאיפרשווילי (אלוף אירופה לשעבר); מזכיר האיגוד האירופי, היווני תאודורוס צורנאצוגלו ונשיא איגוד השחמטאים המקצוענים (ואלוף אירופה בשנת 2001) רב-אמן אמיל סוטובסקי." קרן הפרסים בתחרות עמדה על 100,000 אירו, לפי החלוקה הבאה: 93,750 לפרסים ראשיים ו-6,250 לפרסים לשחקנים מפתיעים. התחרות הייתה פתוחה לכל, כללה 11 סיבובים והתנהלה לפי השיטה השווייצרית, בין התאריכים 23 בפברואר ל-8 במרץ 2015. בכל יום מימות השבוע, למעט שבת, התקיים סיבוב. קצב המשחקים היה 90 דקות ל-40 המסעים הראשונים ועוד חצי שעה לסיום המשחק, בתוספת של 30 שניות למסע החל מהמסע הראשון. שיטת התרת הנקודות (שובר שוויון) נקבעה לפי הסדר הבא: 1. מד הכושר הממוצע הגבוה ביותר של יריבים קאט 1 (ללא היריב החלש ביותר) 2. בוכהולץ קאט 1 3. בוכהולץ 4. מספר הניצחונות. בתחרות השתתפו 250 שחמטאים (מספר המשתתפים הנמוך ביותר מאז 2006), מתוכם 146 (58%) בעלי אחת משתי הדרגות הבכירות ביותר: 113 (45%) רבי-אמנים ו-33 (13%) אמנים בינלאומיים. השחמטאים ייצגו 33 מדינות. מספר המשתתפים הרב ביותר לאחר ישראל (על המשלחת הישראלית - ראו להלן) היה מרוסיה (42 שחמטאים, מתוכם 25 רבי אמנים ו-5 אמנים בינלאומיים), אוקראינה (13 שחמטאים: 11 רבי אמנים ושני אמנים בינלאומיים) וארמניה (9 שחמטאים, מתוכם 7 רבי אמנים) וטורקיה (9 שחמטאים: 5 רבי אמנים ו-4 אמנים בינלאומיים). בין המשתתפים נמנו שבעה, מחצית מאלופי אירופה בעבר (בסוגריים שנת זכייתם בתואר): אמיל סוטובסקי (2001), ליביו-דיטר ניסיפיאנו מרומניה (2005), זדנקו קוז'ול מקרואטיה (2006), יאן נפומניאשצ'י (2010), וולדימיר פוטקין מרוסיה (2011), אלכסנדר מויסיינקו מאוקראינה (2013) ואלכסנדר מוטיליוב מרוסיה, האלוף היוצא (2014). 27 מהמשתתפים היו מדורגים בתחילתה בין 100 השחמטאים הבכירים בעולם, לפי מד כושר (נכון ל-1 בפברואר 2015): אף על פי שהתחרות מכונה לעיתים "אליפות אירופה לגברים" (להבדיל מאליפות אירופה לנשים, המתקיימת כל שנה, ב-2015 נערכה בגאורגיה) זו תחרות פתוחה, בה משתתפות גם נשים ונערות. באליפות זו השתתפו, שתי בעלות דרגת רב אמן לנשים - מריה מנאקובה מסרביה ואלכסנדרה גוריאצ'קינה, ילדת הפלא הרוסייה בת ה-16, שזכתה בשנתיים הקודמות ברצף באליפות העולם עד גיל 20 לנערות; ושתי בעלות דרגת אמן בינלאומי לנשים - אלופת ישראל ל-2014, אולגה גוטמחר וקמליה-אדריאנה צ'ובאנו מרומניה. כמו כן, השתתפו בתחרות אלופת ישראל לנשים ל-1986, שולמית ורדי פדרובסקי, ואלופת ישראל לבנות עד גיל 16 ל-2014, לימור אלטשול וסגניתה, מיכל להב. נערים וילדים ישראלים בולטים שהשתתפו בתחרות: אביטל בורוחובסקי, אורי קובו, עומר רשף, יבגני זנן, אייל גרינברג, אריאל ארנברג, סער דרורי, יאיר פרחוב, דוד גורודצקי, יהונתן בקלצ'וק, אור ברונשטיין, עומר קלי, דן פולג ושקד תפארת. המשתתפים הצעירים ביותר בתחרות היו עומר גונן וליאור דוואק, בני שבע מאלקנה. בתחרות התקיימו 125 משחקים בכל אחד מ-11 הסיבובים. הסיבוב הראשון בשיטה השווייצרית מיטיב, על פי רוב, עם השחמטאים במחצית העליונה של הדירוג הראשוני מפני שהם משחקים עם שחמטאים במחצית התחתונה של הטבלה, הנמוכים מהם במאות נקודות מד כושר (בתחרות כמו זו). 101 מתוך 125 משחקי הסיבוב הסתיימו בהכרעה. מתוכן ארבע הפתעות, כאשר שני רבי אמנים ישראלים בכירים היו בין המפסידים: רב-אמן יבגני פוסטני חבר נבחרת ישראל (בעל מד כושר 2647) הפסיד לאלוף ישראל לשעבר, אמן בינלאומי נתן בירנבוים, שמד כושרו נמוך משלו ב-300 נקודות (2347). איתי וסטרייך, בן 17 ממתן, תלמיד הכפר הירוק, ללא דרגה בינלאומית, חולל את ההפתעה המרעישה בתחרות (ואחת מהסנסציות הגדולות בתולדות ישראל) כשניצח בשחור את אלוף ישראל המכהן (שזכה באליפות ישראל בשנת 2014) רב-אמן ויקטור מיכלבסקי, שמד כושרו גבוה משלו ב-630 נקודות. להלן המשחק: כדי לראות את המשחקים, יש לאפשר בדפדפן שלכם ג'אווהסקריפט. [אירוע "אליפות אירופה בשחמט 2015"] [מקום "מלון רמדה, ירושלים"] [תאריך "2015.02.24"] [סיבוב "1"] [לבן "ויקטור מיכלבסקי"] [שחור "איתי וסטרייך"] [תוצאה "0-1"] [פתיחה "E04"] [מד כושר לבן "2559"] [מד כושר שחור "1929"] 1.d4 d5 2.c4 e6 3.Nf3 c6 4.g3 Nf6 5.Bg2 dxc4 6.Ne5 Bb4+ 7.Bd2 Qxd4 8.Bxb4 Qxe5 9.Na3 c5 10.Nxc4 Qc7 11.Ba5 Qd7 12.Nd6+ Ke7 13.Nxc8+ Qxc8 14.Rc1 Nfd7 15.Bc3 f6 16.Qa4 Nc6 17.Qg4 Kf7 18.Qh5+ g6 19.Qh4 Kg7 20.O-O Ne7 21.Rfd1 Rf8 22.g4 h6 23.f4 Qc7 24.g5 Ng8 25.Rd3 Rad8 26.Be4 e5 27.Rcd1 c4 28.gxf6+ Ngxf6 29.Rh3 h5 30.fxe5 Nxe5 31.Rxd8 Rxd8 32.Qg5 Qc5+ 33.Kg2 Rd1 34.e3 Rd2+ 35.Kf1 Rf2+ 36.Kg1 Nf3+ 37.Rxf3 Qxg5+ 38.Kxf2 Qh4+ 39.Ke2 Qxe4 40.Bxf6+ Kf7 41.Bd4+ Ke6 42.Kf2 g5 43.Rf6+ Ke7 44.Rf3 g4 45.Rg3 Qc2+ 46.Kg1 Qd1+ 47.Kf2 Qd2+ 48.Kf1 Qxh2 49.Rg2 Qh1+ 50.Kf2 Qd1 51.Bxa7 h4 52.Bb8 Qf3+ 53.Kg1 g3 0-1 מתוך 24 משחקים שהסתיימו בתיקו, 10 ישראלים המדורגים בחצי התחתון שהפתיעו את יריביהם היו: רב-אמן יהודה גרינפלד, אמנים בינלאומיים אילון נקר, איגור ביטנסקי, אמני פיד"ה - הנערים יבגני זנן ואריאל ארנברג, וכן סער דרורי, אלכס זלטין, משה גל, דן פולג ואלנתן הוכמן. מנגד מקסים רודשטיין, הישראלי הבכיר בתחרות (המדורג שני בישראל, לאחר בוריס גלפנד, סגן אלוף העולם לשעבר, שבדומה לשחמטאים נוספים מהשורה הראשונה באירופה, לא השתתף באליפות) סיים אף הוא את משחקו בתיקו. לאחר הסיבוב השני 26 שחמטאים צברו שתי נקודות (מתוך השתיים האפשריות). עם צוברי שתי הנקודות נמנו ישראלי אחד, רב-אמן תמיר נבאתי; ואמן בינלאומי אחד (כל היתר רבי-אמנים), האיטלקי אוגולקן קנמזלפ. לאחר הסיבוב השלישי 5 רבי-אמנים צברו את מקסימום שלוש הנקודות: דויד נבארה מצ'כיה, אנטון קורובוב מאוקראינה, יבגני נאייר מרוסיה, יורי וובק מאוקראינה וקונסטנטין לופולסקו מרומניה. אחריהם דורגו 37 שחמטאים שצברו 2.5 נקודות, וביניהם רבי-האמנים הישראלים איליה סמירין, אמיל סוטובסקי ומקסים רודשטיין. קורובוב (המדורג 11 בדירוג ההתחלתי), שהתמודד מול לופולסקו, היה היחיד שניצח מבין 7 הלוחות הראשונים ובעקבות זאת נטל לבדו את ההובלה עם מלוא 4 הנקודות. אחריו דלקה חבורה בת 8 שחמטאים שצברו 3.5 נקודות, שכללה את סמירין וסוטובסקי. במשחקי הצמרת אליינוב ניצח את גריגוריאן. המשחקים הבאים הסתיימו בתיקו: קורובוב-נבארה, קמפינסקי-מוטיליוב, וובק-סמירין ונאייר-סוטובסקי. בעקבות זאת, קורובוב שמר על ההובלה הבלעדית עם 4.5 נקודות. עם הדבוקה בת 15 רבי-אמנים עם 4 נקודות נמנו סמירין וסוטובסקי. במשחקי הצמרת נפומניאשצ'י בלבן ניצח את קורובוב, ברטל בשחור ניצח את נבארה, סרגיסיאן בלבן ניצח את קמפינסקי ומוטיליוב בלבן ניצח את וובק. המשחקים הבאים הסתיימו בתיקו: נאייר-אליינוב, דובוב-ניסיפיאנ, סמירין-שימנוב וסוטובסקי-וולוקיטין. לאחר הסיבוב הובילו ארבעה רב-אמנים שצברו 5 נקודות: הרוסים נפומניאשצ'י, מוטיליוב, סרגיסיאן והפולני ברטל. תוצאות עשרת הלוחות ראשונים, בהם התמודדו שלושה ישראלים: מוטיליוב : נפומניאשצ'י 0.5:0.5 ברטל : סרגיסיאן גבריאל 0.5:0.5 אליינוב : חיירולין 0.5:0.5 קורובוב : סוטובסקי 0:1 האוול : לופולסקו קונסטנטין 0:1 ניסיפיאנו : בוקבשין 0:1 שימנוב אלכסנדר : חיסמטולין 0.5:0.5 דודה : סמירין 0.5:0.5 וולוקיטין: גוגנוב 0:1 פופוב : קנטרג'י 0:1 לאחר הסיבוב הובילו תשעה רבי-אמנים שצברו 5.5 נקודות: קורובוב, נפומניאשצ'י, מוטיליוב, סרגיסיאן, וולוקיטין, האוול, פופוב, ברטל וניסיפיאנו. נפומניאשצ'י בלבן ניצח את האוול ושאר משחקי הצמרת הסתיימו בתיקו: ניסיפיאנו-קורובוב, סרגיסיאן-וולוקיטין, פופוב-מוטיליוב וברטל-אליינוב. בעקבות ניצחונו נפומניאשצ'י (שדורג רביעי בתחילת התחרות), נטל את ההובלה עם 6.5 נקודות. אחריו הצטופפו 13 שחמטאים שצברו 6 נקודות, ביניהם סמירין, שעלה לשחק בסיבוב השביעי בלוח השני, ורודשטיין שעלה ללוח החמישי. עם צוברי 6 הנקודות בולט אמן בינלאומי איליה איליושנוק (היחיד בחבורה שאינו רב-אמן), בעל מד כושר 2450, שדורג בתחילת התחרות בחצי התחתון של הטבלה (מקום 128). במשחקי הצמרת נבארה, בלבן, ניצח את נפומניאשצ'י; קורובוב, בלבן, ניצח את סמירין; ונאייר בלבן ניצח את ניסיפיאנו. המשחקים הבאים הסתיימו בתיקו: סרגיסיאן-פופוב, מוטיליוב : ברטל, וולוקיטין-רודשטיין ואיליושנוק-חיסמטולין. במשחקי הצמרת קורובוב, בלבן, הפסיד לנאייר; ואליינוב, בלבן, ניצח את חיסמטולין. המשחקים הבאים הסתיימו בתיקו: נבארה-סיוגירוב, פופוב-נפומניאשצ'י, סרגיסיאן-איליושנוק, מוטיליוב-וולוקיטין וברטל-רודשטיין. נפומניאשצ'י בלבן ניצל את ברטל, שאר שמונת משחקי הצמרת הסתיימו בתיקו: נאייר-חיסמטולין, צ'פרינוב-נבארה, רודשטיין-מטלקוב, וולוקיטין-קורובוב, סיוגירוב-פופוב, וובק-לזניצקה, קאן-סרגיסיאן ואיליושנוק-מוטיליוב. יבגני נאייר מרוסיה ניצח בתחרות. ניצחונו היה די מפתיע מפני שדורג במקום 37 בתחילת התחרות. 23 המסיימים במקומות הראשונים היו זכאים לעלות לגמר גביע העולם שנערך בחודשים ספטמבר-אוקטובר 2015 בבאקו. עם שחמטאים אלו נמנו שישה (ביניהם סמירין) שכבר הבטיחו את מקומם בעקבות הישגם באליפות אירופה 2014. בעקבות זאת, ששת השחמטאים הבאים בדירוג הסופי (ביניהם נבאתי) עלו גם הם לגמר גביע העולם. בזכות הישגם בתחרות זו עלו לגמר גביע העולם 10 שחמטאים מרוסיה (כ-24%, מוטיליוב עלה כבר מאליפות אירופה 2014) ו-4 מאוקראינה (כ-33%, אליינוב עלה כבר מאליפות אירופה 2014). שני שחמטאים מטורקיה (כ-22%) הפתיעו ועלו אף הם. הדירוג בצמרת: לצד פרסי הדירוג הכללי ופרסי איגוד המקצוענים הוענקו גם פרסים מיוחדים: בשני הפרסים הראשונים לשחמטאים הוותיקים זכו רבי האמנים אלכסנדר בליאבסקי מסלובניה, ואלרי נברוב מאוקראינה ואלכסנדר חוזמן מישראל, שצברו 6.5 נקודות כ"א בפרס הנער המצטיין זכה רב האמן הפולני יאן קשישטוף דודא, שצבר 6.5 נקודות ארמן מיקאליאן הארמני בן ה-19 השיג ציון לרב-אמן (ביצוע תחרותי של 2554 ורווח של 19 נקודות במד כושר) אלכסנדרה גוריאצ'קינה השיגה ציון לאמן בינלאומי (ביצוע תחרותי של 2554 ורווח של 17 נקודות במד כושר). ישראל, המארחת, זכתה לייצוג הרב ביותר של המשתתפים. למעלה מ-40% מהמתחרים באליפות (סך הכל 101 שחמטאים, מתוכם 15 רבי אמנים ו-6 אמנים בינלאומיים) היו ישראלים, כולל שישה אלופי ישראל בעבר ובהווה (בסוגריים מצוינת שנת זכייתם בתואר): נתן בירנבוים (1976, 1980, 1986), יהודה גרינפלד (1982, 1990), איליה סמירין (1992, 2002), מקסים רודשטיין (2006), תמיר נבאתי (2013) וויקטור מיכלבסקי (2014, האלוף היוצא) וחברים נוספים בנבחרת הלאומית בעבר ובהווה: אלוף אירופה לשעבר, אמיל סוטובסקי, יבגני פוסטני ואלכסנדר חוזמן. 10 שחמטאים ישראלים סיימו בחלק העליון של הטבלה, 8 בשליש העליון (לעומת 14 שהיו מדורגים בחצי העליון ו-6 בשליש העליון בתחילת התחרות), להלן: פחות מ-10% מהמשתתפים הישראלים סיימו בחלק העליון של הטבלה. אלוף ישראל, ויקטור מיכלבסקי וכן רבי-האמנים ארטור קוגן, טל בראון, דן צולר, גיל פופילסקי, יהודה גרינפלד, בוריס קנצלר ויעקב מוריי סיימו בחלק התחתון של הטבלה. בפרס השלישי לשחמטאים הוותיקים זכה רב-אמן ואלכסנדר חוזמן שצבר 6.5 נקודות בפרסים לשחמטאים המפתיעים זכו הישראלים: אייל גביזון בן ה-11, שצבר 5.5 נקודות; אורי כוכבי בן ה-13, שצבר 4 נקודות (36%); והאמן אוהד קראוס, שצבר 7 נקודות בפרס השחקן הירושלמי המצטיין זכה אורי קובו בן ה-18, שצבר 5.5 נקודות. אורי קובו השיג דרגת אמן בינלאומי (הביצוע התחרותי שלו היה 2456 והוא הרוויח 9 נקודות במד כושר) דוד גורודצקי בן ה-15 (ביצוע תחרותי של 2358 ורווח של 73 נקודות במד כושר) ופיליפ זיסמן (ביצוע תחרותי של 2394 ורווח של 39 נקודות במד כושר) השיגו דרגת אמן פיד"ה. פנחס קנטרג'י, חסיד חב"ד, השיג ציון כפול לרב-אמן אוהד קראוס השיג ציון כפול ראשון: לרב-אמן ולאמן בינלאומי (ביצוע תחרותי של 2545 ורווח של 85 נקודות במד כושר) במהלך התחרות הוצגה טכנולוגיה חדשנית של חברת צ'סויז'ן (שמנכ"לה הוא צחי שלו, בנו של יושב ראש האיגוד הישראלי לשחמט), המשדרת בשידור ישיר את המשחק באמצעות טלפון חכם ובנוסף מתעדת את המסעים במלון רמדה בירושלים התקיימו, במקביל לתחרות, האירועים הבאים: דו-קרב על התואר אלוף ישראל עד גיל 6 בין צמד מנצחי אליפות ישראל עד גיל 6 יובל וולפסון וסהר פנסו. הדו-קרב הסתיים בניצחונו של וולפסון. לאחר מכן, התמודדו השניים עם האמן הירושלמי, יוליוס טלסין בן ה-84, שגבר על שניהם. מארגני האירועים היו ליאור אייזנברג, יו"ר ועדת הנוער ומנהל המועדון הארצי "שחמט לכל" וחגי פרנק, קצין העיתונות ושופט באליפות אירופה סמינר בניהולו של השופט הראשי בתחרות, אלמוג בורשטיין, לקידום שופטים לדרגת שופט פיד"ה. עם 16 המשתתפים בסמינר נמנו רב האמן רם סופר, האמן בינלאומי מיכאל קליינבורג ושתי אמניות בינלאומיות, אנג'לה בורסוק ואילנה דוד גלאז בשבתות, בהן הייתה הפסקה בתחרות, השתתפו השחמטאים בסיור מודרך בירושלים ובטיול מאורגן לים המלח ולמצדה. במוצאי השבת לאחר הטיול, נערכה תחרות שח-בירה בפאב הירושלמי "התקליט". המשתתפים נדרשו לגמוע לפחות 5 קנקני בירה של חצי ליטר כל אחד במהלך תחרות שחמט בזק בת 9 סיבובים. המנצח בתחרות היה האמן הבינלאומי הרוסי סרגיי צ'כוב שצבר 7.5 נק' מ-9 אפשריות. את הפעילויות ארגן האמן הירושלמי פיטר גוחבט, מדריך טיולים במקצועו. בפורים התקיים בקניון הדר בירושלים הפנינג שחמט ססגוני. עשרות ילדים בשלל תחפושות שיחקו שחמט עם העוברים ושבים ושחמט זוגות בינם לבין עצמם, אל מול הקהל. אתר האינטרנט הרשמי של אליפות אירופה בשחמט 2015 סקירת התחרות, משחקים ותוצאות, באתר צ'סגיימס (באנגלית) ניתוח המשחקים על ידי תוכנת סטוקפיש, באתר צ'סבומב (באנגלית) קטעי וידאו מאליפות אירופה בשחמט 2015, בערוץ הרשמי של התחרות, באתר יוטיוב (באנגלית) טבלת תוצאות אליפות אירופה בשחמט 2015, באתר צ'סרזלטס (לפי מד כושר בינלאומי) (באנגלית) טבלת תוצאות אליפות אירופה בשחמט 2015, באתר האיגוד הישראלי בשחמט (לפי מד כושר ישראלי) יוחנן אפק, אליפות אירופה ליחידים ירושלים 2015, באתר צ'סבייס, 19 בדצמבר 2014 (באנגלית) רם סופר, לקראת פתיחת אליפות אירופה, באתר האיגוד הישראלי לשחמט, 11 בפברואר 2015 סיון חדד, ירושלים ערוכה להסתערות האירופאית, באתר האיגוד הישראלי לשחמט, 19 בפברואר 2015 סיון חדד, אליפות אירופה בירושלים נפתחה בטקס מרשים, באתר האיגוד הישראלי לשחמט, 24 בפברואר 2015 ישראל שרנצל, חגיגה ירושלמית בשחור־לבן: נפתחה אליפות אירופה בשחמט, באתר הארץ, 24 בפברואר 2015 חזקי עזרא, צעד בשחמט - כמו צעד בחיים, באתר ערוץ 7, 24 בפברואר 2015 בן מיטלמן, חדשות ערוץ 2, באתר מאקו, 24 בפברואר 2015 רב-אמן יאן גוסטפסון מנתח את המשחק איליצ'וק-אליינוב, באתר יוטיוב, 24 בפברואר 2015 (באנגלית) יוחנן אפק, אליפות אירופה 2015: פתיחה מדהימה בירושלים, באתר צ'סבייס, 25 בפברואר 2015 (באנגלית) פטר דוגרס, מספר הפתעות בתחילת אליפות אירופה בירושלים, באתר צ'ס, 25 בפברואר 2015 (באנגלית) סיון חדד, הפתעות בפתיחת אליפות אירופה, באתר האיגוד הישראלי לשחמט, 27 בפברואר 2015 יוחנן אפק, ללא הפתעות מרעישות - דיווח הסיבוב השני, באתר האיגוד הישראלי לשחמט, 27 בפברואר 2015 רב-אמן דניאל קינג מנתח את המשחק בבולה-נאייר, באתר יוטיוב, 10 במרץ 2015 (באנגלית) יוחנן אפק, נווארה מוביל עם חמישה, באתר צ'סבייס, 27 בפברואר 2015 (באנגלית) יוחנן אפק, חמישה מובילים באליפות אירופה, באתר האיגוד הישראלי לשחמט, 28 בפברואר 2015 יוחנן אפק, קורובוב מוביל לבדו באליפות אירופה, באתר האיגוד הישראלי לשחמט, 28 בפברואר 2015 אלברט סילבר, אליפות אירופה 2015 סיבוב 4: קורובוב הוא המוביל הראשון בבלעדיות, באתר צ'סבייס, 28 בפברואר 2015 (באנגלית) רב-אמן יאן גוסטפסון מנתח את המשחק נפומיאנצ'י-רומנוב, באתר יוטיוב, 1 במרץ 2015 (באנגלית) סיון חדד, צעירים מפתיעים באליפות אירופה, באתר האיגוד הישראלי לשחמט, 2 במרץ 2015 יוחנן אפק, אליפות אירופה סיבוב 5: פודיום צפוף מאוד, באתר צ'סבייס, 2 במרץ 2015 (באנגלית) יוחנן אפק, חילופי גברי בצמרת, באתר האיגוד הישראלי לשחמט, 3 במרץ 2015 יוחנן אפק, אליפות אירופה 2015 סיבוב 6: חונטה בצמרת, באתר צ'סבייס, 3 במרץ 2015 (באנגלית) יוחנן אפק, צמרת צפופה באליפות אירופה, באתר האיגוד הישראלי לשחמט, 4 במרץ 2015 יוחנן אפק, אליפות אירופה 2015 סיבוב 7: המון בצמרת, באתר צ'סבייס, 4 במרץ 2015 (באנגלית) יוחנן אפק, יום ישראלי מוצלח, באתר האיגוד הישראלי לשחמט, 5 במרץ 2015 יוחנן אפק, אליפות אירופה 2015 סיבוב שמיני: נפומניאשצ'י נוטל את ההובלה באופן בלעדי, 5 במרץ 2015 יוחנן אפק, שלושה מובילים באליפות אירופה, באתר האיגוד הישראלי לשחמט, 7 במרץ 2015 אלברט סילבר, אליפות אירופה 2015 סיבוב 10: נאייר המוביל החדש, באתר צ'סבייס, 6 במרץ 2015 (באנגלית) יוחנן אפק, לקראת הסיבוב האחרון: נאייר מוביל לבדו. ציון לרב-אמן לקנטרג'י; קובו-אב"ל, באתר האיגוד הישראלי לשחמט, 7 במרץ 2015 ישראל שרנצל, לקראת הכרעה באליפות אירופה ליחידים בשחמט בירושלים, באתר הארץ, 8 במרץ 2015 פטר דוגרס, יבגני נאייר מנצח באליפות אירופה בירושלים, באתר צ'ס, 8 במרץ 2015 (באנגלית) יוחנן אפק, יבגני נאייר – אלוף אירופה, באתר האיגוד הישראלי לשחמט, 9 במרץ 2015 אלברט סילבר, יבגני נאייר אלוף אירופה לשנת 2015, באתר צ'סבייס, 11 במרץ 2011 (באנגלית) שרון קינן, ירושלים של שחמט, באתר ישראל היום, 13 במרץ 2015 רב-אמן יאן גוסטפסון מנתח את המשחק ברטל-נפומיאנצ'י, באתר יוטיוב, 9 במרץ 2015 (באנגלית) עלון הסבר לבול "שחמט" שהונפק לציון אליפות אירופה בשחמט 2015, באתר השירות הבולאי משחקי התחרות בפורמט PGN, באתר פיד"ה (באנגלית) רועי ינובסקי, אליפות אירופה בשחמט: ישראלי בן 17 הדהים, באתר ynet, 27 בפברואר 2015 טבלת תוצאות הישראלים בתחרות, באתר צ'סרזלטס (באנגלית) יוחנן אפק, אירועים בשולי אליפות אירופה, באתר האיגוד הישראלי לשחמט, 7 במרץ 2015 יוחנן אפק, אלופים צעירים מאוד, באתר האיגוד הישראלי לשחמט, 3 במרץ 2015 יוחנן אפק, שח צף בים המלח, באתר האיגוד הישראלי לשחמט, 1 במרץ 2015 יוחנן אפק אליפות אירופה 2015: מכוסים בבוץ ושחמט צף, באתר צ'סבייס, 1 במרץ 2015 (באנגלית) יוחנן אפק, הפנינג שח-פורים בירושלים, באתר האיגוד הישראלי לשחמט, 7 במרץ 2015